Document ID: /roh_data/filtered/swiss_laws_in_ROH.jsonl.gz/24

170.450

Lescha davart la cassa da pensiun dal Grischun (LCPG)

dals 23-04-2013 (versiun dals 01-01-2025)

Il cussegl grond dal chantun Grischun1),

sa basond sin l'art. 31 da la constituziun chantunala2), suenter avair gì invista da la missiva da la regenza dals 15 da schaner 20133),

concluda:

1. Chaussas generalas ed organisaziun

Num, furma giuridica, intent

Art.  1 1 La cassa da pensiun dal Grischun (cassa da pensiun) è in institut autonom da dretg public dal chantun Grischun cun sedia a Cuira. Ella è inscritta en il register da commerzi dal chantun Grischun.

2 A   sias   persunas   assicuradas   sco   er   a   lur   surviventas   e   survivents   porscha   ella protecziun cunter las consequenzas economicas da la vegliadetgna, da l'invaliditad e da la mort.

Surveglianza, cussegl grond

Art.  2 1 La cassa da pensiun è suttamessa a la surveglianza da l'autoritad designada dal chantun.

2 Al cussegl grond ston vegnir suttamess mintga onn il quint annual ed il rapport da gestiun per laschar prender enconuschientscha.

1) PCG 2012/2013, 832 2) DG 110.100 3) pagina 893 * tabellas da las modificaziuns a la fin dal relasch

1

170.450

Cumissiun administrativa

Art.  3 1 L'organ suprem da la cassa da pensiun è la cumissiun administrativa. Ella consista da   diesch   commembras   e   commembers.   Las   tschintg   represchentantas   e represchentants da las patrunas e dals patruns vegnan nominads da la regenza; las vischnancas   han   il   dretg   d'almain   in   sez.   Las   tschintg   represchentantas   e represchentants da las lavurantas e dals lavurants vegnan elegids da las lavurantas e dals lavurants.

2 La cumissiun administrativa è responsabla per la direcziun generala da la cassa da pensiun,   procura   per   l'adempliment   da   las   incumbensas   legalas,   fixescha   las finamiras ed ils princips strategics da la cassa da pensiun sco er ils meds finanzials per ademplir quai. Ella fixescha l'organisaziun da la cassa da pensiun, procura per sia stabilitad finanziala e surveglia la gestiun.

3 La cumissiun administrativa sa constituescha sezza resguardond las prescripziuns dal dretg federal davart la paritad.

Direcziun

Art.  4 1 La   gestiun   operativa   da   la   cassa   da   pensiun   è   chaussa   da   la   direcziun.   Sias incumbensas sa drizzan tenor las prescripziuns da la cumissiun administrativa.

2. Princips e finanziaziun da las prestaziuns

Princips

Art.  5 1 Per la cassa da pensiun vala il princip da la chapitalisaziun cumpletta.

2 Las prestaziuns da vegliadetgna vegnan calculadas tenor il primat da contribuziun.

Las   prestaziuns   temporaras   d'invaliditad   e   las   prestaziuns   per   surviventas   e survivents vegnan fixadas en pertschients dal salari assicurà. *

Patrunas e patruns associads

Art.  6 1 Il   chantun   Grischun   e   ses   instituts   autonoms   da   dretg   public   assicureschan obligatoricamain lur collavuraturas e collavuraturs tar la cassa da pensiun.

2 La Banca chantunala grischuna, las vischnancas, las corporaziuns da vischnancas ed   autras   instituziuns   che   adempleschan   oravant   tut   incumbensas   publicas   pon vegnir associadas sin basa da contracts. * 3 … * 4 La   cumissiun   administrativa   decida   tge   lavurantas   e   lavurants   che   vegnan assicurads. *

2

170.450

Salari assicurà

Art.  7 1 Assicurà   vegn   il   salari   annual   suttamess   a   la   AVS   minus   ina   deducziun   da coordinaziun. La deducziun da coordinaziun importa 25 pertschient dal salari annual suttamess a la AVS, dentant maximalmain set otgavels da la renta da vegliadetgna annuala maximala da la AVS. La deducziun maximala vegn reducida tut tenor il grad d'occupaziun. La sava d'entrada correspunda al salari minimal tenor la LPP. * 2 Il salari annual ch'è decisiv per determinar il salari assicurà correspunda al salari fundamental annual probabel inclusiv il 13. salari mensil. Cumponentas dal salari che   resultan   occasiunalmain,   supplements   socials,   supplements   variabels   u temporars na vegnan betg assicurads. * 3 Il salari maximal assicurabel correspunda al salari annual maximal tenor la scala chantunala   da   salarisaziun   minus   la   deducziun   da   coordinaziun.   Per   persunas assicuradas che lavuran a temp parzial vegn reducì il maximum dal salari assicurà tut tenor il grad d'occupaziun. *

Contribuziuns

Art.  8 1 Las contribuziuns da spargn èn graduadas tenor la vegliadetgna ed importan en il plan da contribuziuns da standard, en pertschients dal salari assicurà: *

vegliadetgna

contribuziuns da spargn

20–24

25–29

30–34

35–39

40–44

45–49

50 e dapli *

... *

14,0 *

15,0 *

17,0 *

19,0 *

22,0 *

25,0 *

27,5 *

…

2 La cumissiun administrativa fixescha las contribuziuns da ristga tenor las basas tecnicas renconuschidas.

3 Las patrunas ed ils patruns ston surpigliar almain la mesadad da las contribuziuns.

Art.  9 1 Las prestaziuns d'assicuranza vegnan fixadas da la cumissiun administrativa.

Prestaziuns

Art.  10 *

…

3

170.450

Art.  11 1 La cumissiun administrativa po relaschar novs plans da prevenziun.

Ulteriurs plans

Commembras e commembers da las autoritads giudizialas

Art.  11a * 1 Las commembras ed ils commembers da las autoritads giudizialas èn assicurads tar la   Cassa   da   pensiun   fin   a   la   cumplenida   dal   65. onn   da   vegliadetgna   per   il provediment professiunal.

2 Suenter   la   cumplenida   dal   65. onn   da   vegliadetgna   po   il   provediment   da vegliadetgna vegnir cuntinuà, sin dumonda d'ina commembra u d'in commember d'ina autoritad giudiziala, fin al pensiunament tenor lescha.

3 Las contribuziuns da spargn annualas da las commembras e dals commembers da la Dretgira superiura vegnan mintgamai auzadas la fin da l'onn per 25 pertschient sin donn e cust dal chantun. L'augment è limità a las contribuziuns maximalas dal plan da provediment. En cas d'ina extrada durant l'onn u en in cas da provediment vegn l'augment concedì proporziunalmain.

4 Apports facultativs en il rom dal plan da provediment dal chantun cun l'import da cumpra il pli aut vegnan auzads 5 onns suenter il pajament per 10 pertschient a favur da la commembra u dal commember en uffizi sin donn e cust dal chantun.

Mesiras en cas da sutgaranzia

Art.  12 1 La cumissiun administrativa concluda mesiras en cas da sutgaranzia. Las mesiras ston correspunder al grad da la sutgaranzia e far part d'in concept general equilibrà.

Ellas   ston   esser   realisablas   a   temp   util   ed   esser   bunas   d'eliminar   la   sutgaranzia entaifer in termin adequat.

2 En spezial pon vegnir incassadas contribuziuns da sanaziun da las patrunas e dals patruns affiliads sco er da las persunas assicuradas, e per tschainsir ils dabuns da spargn po vegnir sutpassà il tschains minimal tenor la LPP4).

3 Las patrunas ed ils patruns ston surpigliar almain la mesadad da las contribuziuns da sanaziun. Las contribuziuns da sanaziun na quintan betg tar il dabun da spargn.

Garanzia per rentas currentas

Art.  12a * 1 Il chantun garantescha senza limitaziun da temp tut las rentas currentas dals 31 da december 2021. L'effectiv da persunas pensiunadas ch'è avant maun quel mument vegn manà en ina instituziun da provediment serrada. Per segirar ils pajaments da las rentas   currentas   conceda   il   chantun   a   la   Cassa   da   pensiun,   per   l'instituziun   da provediment   serrada,   emprests   senza   tschains   ch'èn   restituibels   sut   tschertas cundiziuns.   Emprests   concedids   ston   vegnir   restituids   uschenavant   ch'il   grad   da cuvrida surpassa 100 pertschient.

2 La Regenza regla ils detagls en in contract cun la Cassa da pensiun.

4) CS 831.40

4

170.450

Art.  13 1 La cassa da pensiun n'è betg suttamessa a las acquisiziuns publicas. *

Acquisiziuns publicas *

Meds legals

Art.  14 1 La   via   da   las   instanzas   sa   drizza   tenor   la   lescha   davart   la   giurisdicziun administrativa5).

3. Disposiziuns finalas

Aboliziun dal dretg vertent

Art.  15 1 Cun l'entrada en vigur da questa lescha vegn abolida la lescha davart la cassa da pensiun chantunala dal Grischun (LCPG) dals 16 da zercladur 2005.

Art.  15a *

Disposiziuns transitoricas per las commembras ed ils commembers da las autoritads giudizialas

1 Las prestaziuns resultadas tenor il dretg vegl per il 1. da schaner 2007 na vegnan betg midadas. Sch'ils chapitals da spargn individuals ch'èn vegnids accumulads na bastan betg per finanziar questas prestaziuns, surpiglia il chantun lur finanziaziun en la procedura da repartiziun.

2 Ils chapitals da spargn individuals ch'èn vegnids accumulads da las commembras e dals commembers da la Dretgira chantunala e da la Dretgira administrativa en uffizi cumplain tenor l'Ordinaziun davart la prevenziun professiunala dals commembers en uffizi   cumplain   da   las   dretgiras   chantunalas   dals   2   d'october   2000,   vegnan transferids a la Cassa da pensiun a favur da mintga commembra e commember sco prestaziun da libra circulaziun. Il possess actual areguard l'import da lur renta da vegliadetgna vegn garantì. Ils augments dal dabun da spargn ch'èn necessaris per garantir il possess actual van sin donn e cust dal chantun.

3 Fin a l'entrada en vigur dal dretg nov pon las commembras ed ils commembers ordinaris da la Dretgira chantunala e da la Dretgira administrativa decider, sch'ellas ed els vulan far diever da las prestaziuns spezialas dal dretg davart il provediment professiunal tenor l'artitgel 5 u l'artitgel 6 da la Lescha davart ils salaris e davart la prevenziun professiunala da las commembras e dals commembers da la Dretgira chantunala e da la Dretgira administrativa ubain da las prestaziuns spezialas tenor l'artitgel 11a alinea 2   ed   alinea 3.   Sch'ellas   ed   els   na   fan   nagina   decleraziun   da tscherna u tschernan la nova regulaziun, vegn il dabun da spargn auzà sin donn e cust   dal   chantun   fin   a   l'entrada   en   vigur   dal   dretg   nov.   Per   mintga   onn   d'uffizi cumplenì sco commembra u commember ordinari da la Dretgira chantunala u da la Dretgira   administrativa   importa   l'augment   2,5 pertschient,   maximalmain   dentant 15 pertschient.

5) DG 370.100

5

170.450

Referendum ed entrada en vigur

Art.  16 1 Questa lescha è suttamessa al referendum facultativ6).

2 La regenza fixescha il termin da l'entrada en vigur7) da questa lescha.

6)

Il termin da referendum è scadì ils 31 da fanadur 2013. Entaifer quest termin n'èn vegnids inoltrads nagins referendums.

7) messa en vigur cun CR dals 15 d'october 2013 per il 1. da schaner 2014

6

170.450

Tabella da las modificaziuns - tenor conclus

Conclus 23-04-2013 12-06-2014 26-08-2021 26-08-2021 26-08-2021 26-08-2021 26-08-2021 26-08-2021 26-08-2021 26-08-2021 26-08-2021

Entrada en vigur 01-01-2014 01-01-2015 01-01-2022 01-01-2022 01-01-2022 01-01-2022 01-01-2022 01-01-2022 01-01-2022 01-01-2022 01-01-2022

26-08-2021

01-01-2022

26-08-2021

01-01-2022

26-08-2021

01-01-2022

26-08-2021

01-01-2022

26-08-2021

01-01-2022

26-08-2021

01-01-2022

26-08-2021

01-01-2022

26-08-2021 26-08-2021 26-08-2021 07-12-2021 07-12-2021 14-06-2022 14-06-2022

01-01-2022 01-01-2022 31-12-2021 01-10-2022 01-10-2022 01-01-2025 01-01-2025

Element relasch Art. 8 al. 1 Art. 5 al. 2 Art. 6 al. 2 Art. 6 al. 3 Art. 6 al. 4 Art. 7 al. 1 Art. 7 al. 2 Art. 7 al. 3 Art. 8 al. 1 Art. 8 al. 1, tabella, "20– 24" / "contribuziuns da spargn" Art. 8 al. 1, tabella, "25– 29" / "contribuziuns da spargn" Art. 8 al. 1, tabella, "30– 34" / "contribuziuns da spargn" Art. 8 al. 1, tabella, "35– 39" / "contribuziuns da spargn" Art. 8 al. 1, tabella, "40– 44" / "contribuziuns da spargn" Art. 8 al. 1, tabella, "45– 49" / "contribuziuns da spargn" Art. 8 al. 1, tabella, "50 e dapli" Art. 8 al. 1, tabella, "50 e dapli" / "contribuziuns da spargn" Art. 8 al. 1, tabella, "..." Art. 10 Art. 12a Art. 13 Art. 13 al. 1 Art. 11a Art. 15a

Modificaziun emprima versiun midada midada midada aboliziun midada midada midada midada midada midada

Publicaziun en la CUL - - 2021-045 2021-045 2021-045 2021-045 2021-045 2021-045 2021-045 2021-045 2021-045

midada

midada

midada

midada

midada

2021-045

2021-045

2021-045

2021-045

2021-045

nova denominaziun

2021-045

midada

2021-045

aboliziun aboliziun integraziun midada dal titel midada integraziun integraziun

2021-045 2021-045 2021-045 2022-029 2022-029 2023-008 2023-008

7

170.450

Tabella da las modificaziuns - tenor element

Element relasch Art. 5 al. 2 Art. 6 al. 2 Art. 6 al. 3 Art. 6 al. 4 Art. 7 al. 1 Art. 7 al. 2 Art. 7 al. 3 Art. 8 al. 1 Art. 8 al. 1 Art. 8 al. 1, tabella, "20– 24" / "contribuziuns da spargn" Art. 8 al. 1, tabella, "25– 29" / "contribuziuns da spargn" Art. 8 al. 1, tabella, "30– 34" / "contribuziuns da spargn" Art. 8 al. 1, tabella, "35– 39" / "contribuziuns da spargn" Art. 8 al. 1, tabella, "40– 44" / "contribuziuns da spargn" Art. 8 al. 1, tabella, "45– 49" / "contribuziuns da spargn" Art. 8 al. 1, tabella, "50 e dapli" Art. 8 al. 1, tabella, "50 e dapli" / "contribuziuns da spargn" Art. 8 al. 1, tabella, "..." Art. 10 Art. 11a Art. 12a Art. 13 Art. 13 al. 1 Art. 15a

Conclus 23-04-2013 26-08-2021 26-08-2021 26-08-2021 26-08-2021 26-08-2021 26-08-2021 26-08-2021 12-06-2014 26-08-2021 26-08-2021

Entrada en vigur 01-01-2014 01-01-2022 01-01-2022 01-01-2022 01-01-2022 01-01-2022 01-01-2022 01-01-2022 01-01-2015 01-01-2022 01-01-2022

Modificaziun emprima versiun midada midada aboliziun midada midada midada midada midada midada midada

Publicaziun en la CUL - 2021-045 2021-045 2021-045 2021-045 2021-045 2021-045 2021-045 - 2021-045 2021-045

26-08-2021

01-01-2022

midada

2021-045

26-08-2021

01-01-2022

midada

2021-045

26-08-2021

01-01-2022

midada

2021-045

26-08-2021

01-01-2022

midada

2021-045

26-08-2021

01-01-2022

midada

2021-045

26-08-2021

01-01-2022

nova denominaziun

2021-045

26-08-2021

01-01-2022

midada

2021-045

26-08-2021 26-08-2021 14-06-2022 26-08-2021 07-12-2021 07-12-2021 14-06-2022

01-01-2022 01-01-2022 01-01-2025 31-12-2021 01-10-2022 01-10-2022 01-01-2025

aboliziun aboliziun integraziun integraziun midada dal titel midada integraziun

2021-045 2021-045 2023-008 2021-045 2022-029 2022-029 2023-008

8